CELEX: 32004R1875
Language: lt
Date: 2004-10-28 00:00:00
Title: 2004 m. spalio 28 d. Komisijos reglamentas (EB) Nr. 1875/2004, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, II ir III priedus dėl natrio salicilato ir fenvaleratoTekstas svarbus EEE

29.10.2004   
            
            
               LT
            
            
               Europos Sąjungos oficialusis leidinys
            
            
               L 326/19
            
         
      KOMISIJOS REGLAMENTAS (EB) Nr. 1875/2004
   2004 m. spalio 28 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, II ir III priedus dėl natrio salicilato ir fenvalerato
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 3 straipsnį ir 4 straipsnio trečią pastraipą,
   atsižvelgdama į Veterinarijos vaistų komiteto suformuluotas Europos vaistų įvertinimo agentūros nuomones,
   kadangi:
   
               (1)
            
            
               Visos Bendrijoje naudojamos farmakologiškai aktyvios medžiagos, dedamos į maistui skirtų gyvūnų vaistus, turėtų būti įvertintos remiantis Reglamento (EEB) Nr. 2377/90 nuostatomis.
            
         
               (2)
            
            
               Natrio salicilatas į II priedą įtrauktas visų rūšių maistiniams gyvūnams, išskyrus žuvis, tačiau tik vietiniam vartojimui. Jį dar turėtų būti leidžiama per burną vartoti galvijams ir kiaulėms, išskyrus gyvūnus, kurių pienas skirtas vartoti žmonėms.
            
         
               (3)
            
            
               Fenvaleratui laikinai nustatyta didžiausia leistina likučių koncentracija nustoja galioti 2004 m. liepos 1 d. Pasitvirtino nuomonė, kad būtų tikslinga leisti užbaigti šios medžiagos mokslinius tyrimus, todėl laikinai nustatytos didžiausios leistinos likučių koncentracijos galiojimo terminą reikėtų pratęsti iki 2006 m. liepos 1 d.
            
         
               (4)
            
            
               Todėl Reglamentą (EEB) Nr. 2377/90 reikėtų atitinkamai iš dalies pakeisti.
            
         
               (5)
            
            
               Prieš taikant šį reglamentą, reikėtų nustatyti atitinkamą leistiną laikotarpį, kad valstybės narės galėtų atlikti bet kokį derinimą, kurio gali prireikti atsižvelgus į šį reglamentą, susijusį su leidimais išleisti į rinką veterinarinius vaistus, išduotais pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2), atsižvelgiant į šio reglamento nuostatas.
            
         
               (6)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 II ir III priedai iš dalies keičiami taip, kaip nurodyta šio reglamento priede.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis galioja nuo 2004 m. gruodžio 28 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. spalio 28 d.
      
         
            Komisijos vardu
         
         Olli REHN
         
         
            Komisijos narys
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1851/2004 (OL L 323, 2004 10 26, p. 6).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      A.   Ši medžiaga (medžiagos) yra įrašoma į Reglamento (EB) Nr. 2377/90 II priedą.
      2.   Organiniai junginiai
      
                  Farmakologiškai aktyvi medžiaga (medžiagos)
               
               
                  Gyvūno rūšis
               
            
                  „Natrio salicilatas
                  
               
               
                  Galvijai, kiaulės (1)
                  
               
            B.   Ši medžiaga (medžiagos) yra įrašoma į Reglamento (EB) Nr. 2377/90 III priedą.
      2.   Antiparazitiniai vaistai
      2.2.   Vaistai, veikiantys prieš ektoparazitus
      2.2.3.   Piretoidai
      
                  Farmakologiškai aktyvi medžiaga (medžiagos)
               
               
                  Žymeklio likučiai
               
               
                  Gyvūno rūšis
               
               
                  DLK
               
               
                  Tiriami audiniai
               
            
                  „Fenvaleratas
                      (2)
                  
               
               
                  Fenvaleratas (RR, SS, RS ir SR izomerų suma)
               
               
                  Galvijai
               
               
                  25 μg/kg
               
               
                  Raumenys
               
            
                  250 μg/kg
               
               
                  Riebalai
               
            
                  25 μg/kg
               
               
                  Kepenys
               
            
                  25 μg/kg
               
               
                  Inkstai
               
            
                  40 μg/kg
               
               
                  Pienas
               
            
         (1)  Vartoti per burną; netinka vartoti gyvūnams, kurių pienas skirtas vartoti žmonėms.“
      
         (2)  Laikinai nustatyta DLK nustoja galioti 2006 7 1.“